Ribe Stifts Adresseaviser, 1844-12-18
(Fortsættelse af det i Fædrelandet meddeelte Brev fra Upsala) Siden talede han (Geier) om, at man visselig med Rette kunde gjøre en og anden Bebreidelse mod den nye Tid, og dog glemte man saa ofte, ja alt for ofte, det Gode ved den, og han tilføiede en Tilbagegang til den gamle Tid nytter ialmindelighed Jntet, og den er ulykkebringende, men een Slags Tilbagegang er priisværdig, og det er Tilbagegangen til sig selv, og et trøstende Tidens Tegn er det, at virkelig en saadan Tilbagegang synes alt mere og mere at blive Tidens og Menneskelighedens Stræben. Jeg tænker herved fornemmelig paa tvende Omstændigheder; den ene er Menneskehedens Tilbagegang til sig selv i religiens Henseende, som tilkjendegiver sig i en almindeligere, dyb og levende Trang efter at frigiøre sig fra den religieuse Jndifferentisme, endskjøndt man stundom beklageligt nok slaaer over til Modsætningen, religiens Fanatisme, der regjerer her i Sverrig i flere Skikkelser, navnlig som "laser.", den anden er Folkenes Tilbagegang til sig selv, og den dermed forbundne Bestræbelse efter at kalde det gamle Stammeslægtskab til Live og levende Anerkjendelse, deres Trakten efter at forene sig uden Hensyn til geographiske Grændser." - Hans sidste Forelæsninger have ligeledes været rige paa høist mærkelige Yttringer især angaaende Repræsentationsreformen, og de Urepræsenteredes uafviselige Ret til Deelagtighed i Lovgivningen. Dette gielder særdeles hos os og den store og iøvrigt saa indflydelsesrige Standspersonsklasse". 9: Alle de som ikke ere Adel, Præster, Borgere eller Bønder. Han paaviste det ubillige og Foruroligende i, at denne Classe, der besidder en Grundformue af circa 54 Millioner Rigsd. Bco., ikke havde nogen Stemme paa Rigsdagen, medens Bønderne med 173 Millioner, Adelen med 76, Borgerne med 34 og Præsterne blot 1 1/2 Millions Grundformne har hver 1/4 Stemme. Han paaberaabte sig, som Autoritet for disse Sætningers factiske Rigtighed, den høieste Autoritet - Kong Oscars. Og det er saa meget ubilligere tilføiede han naar man betænker den Masse af Jntelligens og Dannelse, som netop "Standspersonsklassen, besidder. Han yttrede sig dernæst mod den Urimelighed at Adelen har "Sielsskrivenhet for Slægternes Capita til Rigsdagen; "Jngen negter, at Adelen har været et stort og mægtig Element i Samfundet, men nu har den udspillet sin Rolle, nu er dens sande og betegnende Sindbillede den inddragne Adelsfane - et Regiment, som Adelen dannede i Krig, men som nu for lang Tid siden en inddraget - Adelen er nu her i Sverrig, som saa mange andre Steder, alene magni nominis umbra!" Det var en haard Tale for vore mange Excellencer og Høie og Velbaarne Herrer, men det er godt, at de engang reent ud faae at vide, hvad Klokken er slaaet, og godt er det tillige, at vor tilkommende Konge faaer at høre, hvad Historien har at forkynde og et frit og oplyst Folk at fordre som ubestridelig Ret. Da Geiser havde sluttet sin sidste Forelæsning blev han af den talrige Masse Tilhørere med Sang fulgt til sin Bopæl. Begge Prindserne, der noget tidligere end vi Andre vare komne ud af Auditoriet. lede tilbage, da de hørte Sangen, og sluttede sig til Skaren. Da vi vare komne til Geisers Port, opstillede vi os i Geledder, og istemte en ny Sang, Prindserne toge da Plads imellem os, og deeltoge i Sangen, hver med sin bestemte Stemme; derpaa lød et "Leve for Geiser og 3 Hurraraab, hvorpaa Geisertalede til os og takkede; endelig traadte Kronprindsen frem og proponerede et nyt trefoldigt Hurra; og det syntes vi naturligviis godt om."